Publication: Magyar Közlöny
Issue: MK-2009-138 (Year: 2009, Number: 138)
Era: 2004-2010
Section: valamint az egyházakról szóló 1990. évi IV. törvény 22. §-a szerint nyilvántartásba vett egyházak kivételével,
Paragraph Index: 455

(2) A megszûnt fenntartó a fenntartóváltozásról, illetve a mûködési engedély visszavonásáról szóló határozat jogerõre emelkedését követõ tizenöt napon belül számol el. Ha az egyéni vállalkozó fenntartó meghal, az elszámolást az örökös köteles – legkésõbb a hagyaték jogerõs átadását követõ tizenöt napon belül – benyújtani, az elszámolás és az ellenõrzés során az örökösre a fenntartóra vonatkozó rendelkezéseket kell meg fele lõen alkalmazni. Ha eljárás indul a fenntartó jogutód nélküli megszûnése iránt, az elszámolást az eljárás megindítását követõ öt napon belül be kell nyújtani. Ha az özvegy vagy az örökös az elhunyt egyéni vállalkozó fenntartó helyébe lépett, illetve az új fenntartó a korábbi fenntartó jogutódlással történõ megszûnése révén jött létre, évközi elszámolást nem kell benyújtani.

Source: https://magyarkozlony.hu/hivatalos-lapok/fabba499c9302b7f7a5715316f6a2f51543b3f1c/dokumentumok/37f0ddca9870335b9fbba58d429c7b9de250cbe3/letoltes